钦定古今图书集成/理学汇编/学行典/第145卷 > 诗经 > 《商颂长发》
## 钦定古今图书集成/理学汇编/学行典/第145卷 > 诗经 > 《商颂长发》

帝命不违，至于汤齐。“汤降不迟，圣敬日跻。昭假迟迟，
上帝是祇”，帝命式于九围。

〈大全〉庐陵彭氏曰：“圣敬日跻，即至诚无息也。”　华谷严氏曰：“‘苟日新，日日新，又日新’，是圣敬日跻之实，即文王之纯亦不已也。”　朱子曰：“汤工夫全在敬字上，看来大段是一个修饬的人。”又曰：“成汤之圣，称其德者，有曰‘不迩声色，不殖货利’，又曰‘以义制

事以礼制心。又曰：“从谏弗咈。改过不吝。” 又曰“与人不求备。检身若不及。” 此皆足以见其自新之实。至于所谓“圣敬日跻” 云者。则其言愈约而意愈切矣。

庆源辅氏曰：“‘圣敬’云者，言汤之敬乃圣人之敬。”

也。无一毫亏缺，无一息闲断，故能昭格于天，与天为一也。以此观之，则“敬” 之一字，乃入圣之门，而学者成始成终之道可见矣。